شەفەق
نیوز/ نێچیروان بارزانی سەرۆک هەرێم کوردستان، ئمڕوو چوارشەممە، وەگەرد نیکۆلاس گرینجەر
وەرپرس شاند ئەمریکی ئەرا کاروبار باکوور خوەرهەڵات سوریا و شاند یاوەری گردەو بوی.
لەو
دیادرە ک قونسوڵ گشتی ئەمریکا لە هەرێم کوردستان ئامادەی بوی، باس نووترین گەشەیل لە
سوريا و عراق و هەڕەشەیل داعش، پەیوەندیەیل ناوبەین لایەنەیل کورد پیکاتەیل لە سوریا،
و رەوشەیل کەمپەیل کریا، وەتایبەت کامپ هۆل.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز وت: هەردوگ لایەنەگە دووپات
لەبان وەردەوامی هاوکاری هاوبەش ئەرا نواگردن تیرۆر و مەترسی داعش کردن ک هیمان رخیگ
راسیە هەڕەشەی سوریا و عراق و ناوچەگە دەێد، و هەردوگ لایەنەگە هاوڕا بوین لە گرنگی
هاوکاریکردن دەوڵەتەیل ئەوروپا و ناوچەگە ئەرا گلەوداین هاووڵاتییەیلیان لە کامپ
هۆل لە سوريا ئەرا وڵاتەیلیان.
لەی
باوەتە، نێچیروان بارزانی سەرۆک هەرێم کوردستان دووارە دووپات لەبان ئەوە ک لە لەناوبردن
تیرۆر تەنیا وە هاز چەک نیەکریەێد، باوجی لەناوبردن تیرۆر بایەتە وە پەروەردە و قویلکردن
کەلتور وەخشین و ئەوەکە قبووڵکردن و وەیەکەوژیان، ونواگردن هویر تونەڕەوی باێد.
خوازین
گفتوگۆ ویەکڕزی لایەنەیل کورد و ئەو پیکاتەیل سوریا، رەوشەیل ناوچەگە وەشیوەی گشتی،
و باوەتەیلیگتر ک لەلای هەردوگ لایەنەگە گرنگن، باسەیل ناو ئەو دیدارە بوین.
وەرجەیە،
قاسم ئەعرەجی راوێژکار ئاسایش نەتەوەیی عراق، لە رێککەفتنیگ ناودەوڵەتی ئەرا چەکانن
کامپ هۆل سوریا راگەیان، وەبی باسکردن هویردەکاریەیل ئەو دەوڵەتەیلە ک لەبان رێککەفتنەگە
واژوو کردنە، یا خشتەیگ ئەرا ماوەی جیوەجیکردنی، و دووپات کرد ک ئیسە زیاتر لە ٦٠ هەزار
کەس هانە ناو کامپەگە، فرەیان عراقی وسوریین، وەگەرد رەگەزنامەی ٥٠ دەوڵەت.
